คะ ประจำเดือนหนูจะมาวันที่ 8-13 วันที่ 7ที่ผ่านมาหนูมีอะไรกับแฟนแบบไม่ได่ใส่ถุงยาง หลังมีอะไรกันเสร็จ หนูก็รีบกินยาคุมฉุกเฉินเม็ดแรกทันที และอีก5 ชม.ผ่านมาหนูก็กินเม็ดที่2 ที่นี้ วันที่ 12 ก็มีเลือดคล้ายประจำเดือนอ่ะค่ะ แสดงว่าหนูไม่ท้องใช่มั้ยคะ หรือมันยังไม่แน่นอน
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นหากรับประทานยาคุมภายใน 72 ชั่วโมง มีโอกาสตั้งครรภ์ได้น้อยผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองเลือดที่ออกมาจึงอาจจะเป็นเลือดประจำเดือน หรือเป็นผลข้างเคียงจากยาคุมกำเนิดฉุกเฉินก็ได้ ยังบอกได้ไม่แน่นอนค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก